ฉันอายุ20ปีเคยคบกับผู้ชายเคยมีอะไรด้วยเมื่อ7-8เดือนก่อนแต่ตอนนี้คบกับทอมแล้วและไม่เคยมีอะไรกับผู้ชายอีกเลยซึ่งที่ผ่านมาประจำเดือนก็มาปกติจนเมื่อประมาณเดือนสิงหากับกันยาประจำเดือนมาน้อยกว่าปกติออกสีน้ำตาลด้วยและเมื่อเดือนตุลาที่ผ่านมาประจำเดือนไม่มาเลยค่ะตกขาวอย่างเดียวฉันมีสิทธิ์ท้องไหมค่ะ
สวัสดีค่ะ หากหลังจากที่เลิกกับแฟนผู้ชาย ได้มีประจำเดือนมาเป็นปกติทุกเดือน ก็แสดงว่าไม่ได้มีการตั้งครรภ์เกิดขึ้น และหลังจากนั้น หากไม่ได้มีเพศสัมพันธ์กับผู้ชายอีก ก็ย่อมไม่มีการตั้งครรภ์เกิดขึ้นค่ะสำหรับประจำเดือนที่มาในเดือน ส.ค.และ ก.ย. ที่มาน้อยกว่าปกติ และในเดือน ต.ค. ไม่มา ก็ไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน มีน้ำหนักลด หรือมีน้ำหนักเพิ่มขึ้นเร็ว มีภาวะโลหิตจาง เป็นต้นส่วนตกขาว หากไม่ได้มีกลิ่นเหม็นผิดปกติ ไม่มีแสบหรือคันช่องคลอด ก็ถือเป็นตกขาวที่ปกติดีค่ะแนะนำควรรอประจำเดือนต่อไปก่อน หากประจำเดือนไม่มานานเกิน 3 เดือน แนะนำควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ เป็นต้น